RESOLUCIÓN do 14 de setembro de 2021 pola que se dá publicidade da subvención concedida ao abeiro da Resolución do 27 de febreiro de 2020 pola que se aproban as bases reguladoras para a concesión de subvencións, en réxime de concorrencia competitiva, para a dixitalización do patrimonio cultural de Galicia coa finalidade de preservación e difusión a través de Galiciana-Patrimonio Dixital de Galicia, e se procede á súa segunda convocatoria para os anos 2020-2021, cofinanciada co Fondo Europeo de Desenvolvemento Rexional, no marco do programa operativo Feder Galicia 2014-2020 (código de procedemento PR606A).
Axencia para a Modernización Tecnolóxica de Galicia — III. Outras disposicións — 30/09/2021

O 9 de marzo de 2020 publicouse no DOG a Resolución do 27 de febreiro de 2020 pola que se aproban as bases reguladoras para a concesión de subvencións, en réxime de concorrencia competitiva, para a dixitalización do patrimonio cultural de Galicia coa finalidade de preservación e difusión a través de Galiciana-Patrimonio Dixital de Galicia, e se procede á súa segunda convocatoria para os anos 2020-2021, cofinanciada co Fondo Europeo de Desenvolvemento Rexional, no marco do programa operativo Feder Galicia 2014-2020 (código de procedemento PR606A).
O 21 de xullo de 2021, a directora da Axencia para a Modernización Tecnolóxica de Galicia ditou resolución de concesión e denegación das subvencións, con indicación de que se notificara aos interesados.
Segundo o establecido nos artigos 13.3 das bases reguladoras aprobadas pola Resolución do 27 de febreiro de 2020 e 20.8.b) da Lei 38/2003, do 17 de novembro, xeral de subvencións, as subvencións concedidas serán publicadas no
Diario Oficial de Galicia
e tamén remitidas á Base de datos nacional de subvencións.
Faise constar que a axuda está cofinanciada polo Fondo Europeo de Desenvolvemento Rexional, no marco do programa operativo Feder Galicia 2014-2020, na liña de actuación 57, Plan para a xestión dixital do patrimonio cultural e modernización tecnolóxica do turismo, campo de intervención 079 Aceso á intervención del sector público (incluíndo datos culturais abertos e en liña, bibliotecas dixitais contidos electrónicos e turismo electrónico), do obxectivo específico 02.03.01 Promover os servizos públicos dixitais, a alfabetización dixital, e-aprendizaxe, e-inclusión e e-saúde, recollido na prioridade de investimento 02.03 Reforzo das aplicacións das tecnoloxías da información e da comunicación para a Administración electrónica, a aprendizaxe electrónica, a inclusión electrónica, a cultura electrónica e a sanidade electrónica, do obxectivo temático 02 Mellorar o uso e calidade das TIC e o acceso a esas, no marco do programa operativo Feder Galicia 2014-2020, actuación 2.3.1.7 Axudas para a posta en marcha do Plan para a xestión dixital do patrimonio cultual e modernización tecnolóxica do turismo-dixitalización do patrimonio cultural.
En consecuencia resolvo que se proceda á publicación da subvención concedida, que se incorpora como anexo a esta resolución, e que se remita a información da concesión á Base de datos nacional de subvencións.
Santiago de Compostela, 14 de setembro de 2021
a) Norma reguladora da convocatoria: Resolución do 27 de febreiro de 2020 pola que se aproban as bases reguladoras para a concesión de subvencións, en réxime de concorrencia competitiva, para a dixitalización do patrimonio cultural de Galicia coa finalidade de preservación e difusión a través de Galiciana-Patrimonio Dixital de Galicia, e se procede á súa segunda convocatoria para os anos 2020-2021, cofinanciada co Fondo Europeo de Desenvolvemento Rexional, no marco do programa operativo Feder Galicia 2014-2020 (código de procedemento PR606A) (DOG núm. 46, do 9 de marzo).
b) Programa: 571 A.
c) Crédito orzamentario: 04.A1.571A.744.0; 04.A1.571A.745.0; 04.A1.571A.760.0; 04.A1.571A.781.0.
d) Finalidade: subvencións para a dixitalización do patrimonio cultural de Galicia coa finalidade de preservación e difusión a través de Galiciana-Patrimonio Dixital de Galicia, segunda convocatoria para os anos 2020-2021.
e) Entidades beneficiarias e cantidades concedidas: